CELEX: 32022R0487
Language: fi
Date: 2022-03-21 00:00:00
Title: Komission täytäntöönpanoasetus (EU) 2022/487, annettu 21 päivänä maaliskuuta 2022, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Raschera” (SAN))

28.3.2022   
               
               
                  FI
               
               
                  Euroopan unionin virallinen lehti
               
               
                  L 100/4
               
            
         KOMISSION TÄYTÄNTÖÖNPANOASETUS (EU) 2022/487,
         annettu 21 päivänä maaliskuuta 2022,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Raschera” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:
         
                     (1)
                  
                  
                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 1263/96 (2), sellaisena kuin se on muutettuna täytäntöönpanoasetuksella (EU) N:o 1086/2013 (3), nojalla rekisteröidyn suojatun alkuperänimityksen ”Raschera” eritelmän muutoksen hyväksymistä.
                  
               
                     (2)
                  
                  
                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (4).
                  
               
                     (3)
                  
                  
                     Komissio vastaanotti 19 päivänä helmikuuta 2021 Italiassa asuvalta luonnolliselta henkilöltä kirjeen, jossa tämä vastusti muutoksen hyväksymistä. Sama luonnollinen henkilö lähetti 8 päivänä marraskuuta 2021 toisen kirjeen, jossa hän esitti lisää vastaväitteitä muutosta kohtaan.
                  
               
                     (4)
                  
                  
                     Asetuksen (EU) N:o 1151/2012 51 artiklan 1 kohdan toisen alakohdan mukaisesti luonnolliset henkilöt tai oikeushenkilöt, joiden oikeutettua etua asia koskee ja jotka asuvat hakemuksen toimittaneen jäsenvaltion alueella tai ovat sijoittautuneet sinne, eivät voi osallistua vastaväitemenettelyyn, koska näillä on jo ollut mahdollisuus osallistua kansalliseen vastaväitemenettelyyn asetuksen (EU) N:o 1151/2012 49 artiklan 3 kohdan mukaisesti. Näin ollen Italiassa asuvan luonnollisen henkilön vastaväitteitä sisältäviä kirjeitä ei voida ottaa käsiteltäväksi.
                  
               
                     (5)
                  
                  
                     Edellä esitetyn perusteella komissio katsoo, että suojatun alkuperänimityksen ”Raschera” eritelmän muutokset olisi hyväksyttävä,
                  
               ON HYVÄKSYNYT TÄMÄN ASETUKSEN:
         
            1 artikla
            Hyväksytään nimitystä ”Raschera” (SAN) koskevan eritelmän muutos, joka on julkaistu Euroopan unionin virallisessa lehdessä.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä maaliskuuta 2022.
            
               
                  Komission puolesta,
               
               
                  puheenjohtajan nimissä
               
               Janusz WOJCIECHOWSKI
               
                  Komission jäsen
               
            
         
         
            (1)  EUVL L 343, 14.12.2012, s. 1.
         
            (2)  Komission asetus (EY) N:o 1263/96, annettu 1 päivänä heinäkuuta 1996, asetuksen (ETY) N:o 2081/92 17 artiklassa säädetyn menettelyn mukaisesta maantieteellisten nimien ja alkuperänimitysten rekisteröinnistä annetun asetuksen (EY) N:o 1107/96 liitteen täydentämisestä (EYVL L 163, 2.7.1996, s. 19).
         
            (3)  Komission täytäntöönpanoasetus (EU) N:o 1086/2013, annettu 30 päivänä lokakuuta 2013, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Raschera (SAN)] (EUVL L 293, 5.11.2013, s. 26).
         
            (4)  EUVL C 439, 29.10.2021, s. 19.